Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A 14/1994. (VI. 24.) MKM rendelet módosítása legtöbb helyen a szülõ részére biztosít kulcsfontosságú pozíciót
Paragraph Index: 1262

A 14/1994. (VI. 24.) MKM rendelet módosítása legtöbb helyen a szülõ részére biztosít kulcsfontosságú pozíciót az áthelyezési folyamat ellenõrzésére (a szülõnek jelen kell lennie a vizsgálat megkezdésekor, tájékoztatni kell õt jogorvoslati jogáról, az õ önkéntes kérése alapján az eljárás során figyelembe lehet venni a gyermek anyanyelvi, szociokulturális sajátosságait). A szülõk jogainak bõvítése pozitív fejlemény, ugyanakkor a cigány szülõk alacsony érdekérvényesítõ képessége miatt nem hatékony.68 Elemzéseink mutattak rá, hogy bár az áthelyezések felülvizsgálatát a jogszabály tartalmazza, elenyészõ azoknak a gyermekeknek a száma, akik visszakerülnek a normál oktatásba. Tapasztalataink szerint a felülvizsgálatok sokszor mechanikusak, és egy-egy teszt kitöltését jelentik, azaz alkalmatlanok a gyermek esetleges fejlõdésének kimutatására. Szükség lenne arra, hogy a felülvizsgálati eredmények is több szempont alapján, részletesebb vizsgálat után szülessenek. Az 1999-es jelentésünkben részletesen foglalkoztunk az alkalmazott tesztek kritikájával. A fogyatékosság megállapítására használt tesztek a szociális körülményeik vagy kulturális különbözõségük miatt az átlagtól eltérõ gyermekeket nagy arányban fogyatékosnak tüntetik fel. Javasoltuk, hogy az oktatási tárca végeztesse el a tesztek kultúrakötöttségének vizsgálatát. Önmagában azonban az áthelyezés jogi szabályozásának megváltoztatása, a tesztek felülvizsgálata sem hozhat megoldást ezen a téren. Tapasztalataink azt mutatják, hogy az óvoda, iskola szakértõi bizottsági eljárást kezdeményezõ javaslata sokszor nem a gyermek mentális képességeire, hanem sokkal inkább szociális körülményeire hivatkozik. Azaz a pedagógusok egy része az eltérõ tantervû oktatás segítségével próbál megszabadulni az átlagtól eltérõ „problémás” gyerektõl. Véleményünk szerint ezért támogatandó lenne a pedagógusképzést olyan programokkal bõvíteni, amelyek – mint például az Ec-Pec Alapítvány által kidolgozott pedagógia módszer, vagy a Marcali Hétszínvirág iskola kísérleti programja – megfelelõ eszköztárat nyújtanak a pedagógusoknak az eltérõ szociokulturális hátterû gyermekek nevelésére. A miniszter válaszában hangsúlyozta: fontosnak tartja, hogy tovább dolgozzunk közösen azon, hogy megalapozott szakmai indok nélkül egy gyermeket se irányítsanak eltérõ tantervû oktatásba, ugyanakkor minden gyermek kapja meg a számára legmegfelelõbb pedagógiai ellátást, hogy e téren érdemleges eredményt lehessen elérni a hátrányos megkülönböztetés mindennemû megnyilvánulási formájának visszaszorításában. Javaslatainkat tehát általánosságban elfogadta a tárca, ugyanakkor felvetéseinkkel kapcsolatban konkrét intézkedésrõl a beszámoló írásakor még nem érkezett válasz. 2.1.2. A hátrányos megkülönböztetés egy konkrét eset tükrében Egy kis településen élõ szülõk egy csoportja azzal a kéréssel fordult a nemzeti és etnikai kisebbségi jogok országgyûlési biztosához, hogy vizsgálja ki a község iskolájában folyó, a roma gyermekeket hátrányosan megkülönböztetõ és megalázó oktatási rendet. A panasz szerint a roma gyermekeket eltérõ tantervû osztályokba helyezik, az iskolában két fõ kivételével minden cigány gyermek speciális oktatásban vesz részt. A vizsgálat során személyes látogatás keretében beszéltünk az iskola igazgató asszonyával, a speciális oktatást végzõ gyógypedagógussal és beszereztük az illetékes szakértõi és rehabilitációs bizottságtól az iskolába járó eltérõ tanterv szerint tanuló gyermekek speciális osztályba történõ elhelyezésével kapcsolatos dokumentumokat (a szakértõi vizsgálatot kérõ, a vizsgálatot magát leíró, illetve a felülvizsgálati eljárást tartalmazó iratokat) és elemeztük azokat. Ezek alapján az alábbiakat állapítottuk meg: A diákok nyolc általános tantervû és két speciális tantervû osztályban tanulnak. Az igazgató asszony alátámasztotta a panaszban állítottakat: speciális tantervû osztályba csak cigány gyermekek járnak. A két eltérõ tantervû osztály helyileg is elkülönül az általános tanterv szerint tanulók osztálytermeitõl, az épület külön szárnyában van. A termek felszereltsége, díszítése azonban nem mutat különbséget. 68 A hozzánk érkezett ügyekben számos alkalommal a szülõk – saját jogorvoslati jogukról nem tudva –, minket kérnek eljárás indítására. Az iskola helyzetérõl az igazgató asszonnyal és a speciális tanterv szerint tanító gyógypedagógus tanárnõvel beszélgettünk. Az iskolában körülbelül 120 gyermek tanul. Közülük 24-en speciális tanterv szerint haladó osztályba járnak. A gyógypedagógus elmondta, hogy véleménye szerint a 24-bõl öt tanuló a szülõi segítség, háttér hiányában illetve nyelvi nehézségek miatt került eltérõ tanterv szerint haladó osztályba, négyen súlyos értelmi fogyatékosok. A cigány gyermekek többsége a kötelezõ egy évet sem tölti óvodában, és kizárólag a lovári nyelvet beszéli, amikor beiratkozik az iskolába. A beszélgetés során kiderült, hogy további 4 nem roma gyermeket kell eltérõ tanterv szerint oktatni, õket azonban az általános tanterv szerint haladó osztályokban integráltan tanítják. Arra a kérdésre, hogy mi az indoka annak, hogy a speciális tanterv szerint haladó roma gyerekek külön osztályban, a speciális tanterv szerint haladó nem-roma gyerekek pedig integráltan tanulnak, azt a választ kaptuk, hogy a szakértõi és rehabilitációs bizottság döntése alapján szervezik így az osztályokat. Harminc gyermekre vonatkozó, a szakértõi és rehabilitációs bizottság által készített vizsgálati anyagot elemeztünk. Ebbõl a Gyógypedagógiai Központ igazgatójának a tájékoztatása szerint 24 fõ „részleges integrációban” (külön osztályban), 4 tanuló teljes integrációban tanul, 2 gyermek visszahelyezése pedig sikeres volt. Elemzésünk során a dokumentumokat abból a szempontból tekintettük át, hogy az eljárás során érvényesültek-e a

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes